TARIHIN ALIYU MAI BARNO | Tarihi kai tsaye TARIHIN ALIYU MAI BARNO | Tarihi kai tsaye
Home Tarihin Magabata TARIHIN ALIYU MAI BARNO
Posted By: alummarhausaon: August 11, 2019 In: Tarihin Magabata3 Comments
An haifi Mallam Aliyu Mai Bornu ne a shekarar 1919 sannan ya fara makaranta firamari a shekarar ta 1932. Daga baya aka koma da shi makarantar sakandare ta Yola daga nan ya tafi kwalejin Kaduna a shekarar ta 1938 sannan ya kamala karatun sa a shekara ta 1942 bayan ya cancanci ya zama Malami Mai koyar da Ingilishi.
Mallam Mai Bornu ya koyar da Ingilishi a makarantar, Yola Middle School daga shekara ta 1942 zuwa 1946 sannan ya koma zuwa Kwalejin Kaduna inda yaci gaba da koyarwa a shekara ta 1954, sannan kuma ya yi aiki a matsayin Mai Kula da Gidan Makaranta a Veterinary School kafin nan ya tafi zuwa Jami’ar Bristol duk dai a shekara ta 1954, don nazarin tattalin arziki (Economics).
Bayan kammala karatunsa a shekarar 1957, ya dawo Najeriya ya kuma yi aiki tare da ma’aikatar kula da jama’a ta Arewacin Najeriya a matsayin Babban Jami’in Gudanarwa inda ya rike mukamai daban-daban kafin nan yasamu zuwa Babban Bankin Najeriya a 1959 a matsayin Mataimakin Sakatare a CBN.
Mallam Mai Bornu ya ci gaba da zama Mataimakin Sakatare kafin nada shi Mataimakin Gwamna a shekarar ta 1962. Ya zama Gwamnan Babban Bankin farko a shekarar ta 1963 kuma ya yi ritaya daga aikinsa a shekarar 1967.
Daga baya aka nada shi Darakta gami da Janar Manajan Kamfanin Taba na Najeriya wato (NTC). Kodayake ya yi murabus da nadin nasa na NTC a shekarar 1969, ya ci gaba da kasancewa mamba a kwamitin gudanarwa har zuwa rasuwarsa.
Mal Aliyu Mai Barno ya rasu a ranar 23 ga Fabrairu, 1970.
Tags: AbachABUBAKAR RIMIaisha lemualiyu mai barnoIDRIS ALOOMAkwankwasoladi kwalimuhammadu bello ibn fodioMurtalanana asmau ibn fodioSHEHU DAN FODIYOtafawa balewa
Muryar Hausa24
Arewa Boss
Amin Thuma A
@AlummarHausa 22 hours ago Follow
255525 followers
Jul04 07:53